[{"text_idx": "#000000", "text": "5 po\u0303hjust, miks kanda kontsakingi harvemini"}, {"text_idx": "#000001", "text": "Ilmselt igal naisterahval on kapis va\u0308hemalt u\u0308ks paar ko\u0303rgete kontsadega kingi, mida erilisteks juhtudeks hoitakse. Miks kannavad naised kontsakingi ? Usutakse, et ko\u0303rge kontsaking on feminiinsuse su\u0308mbol. See muudab kehaasendi naiselikumaks, teeb pikemaks ja viib jala asendisse, kus sa\u0308a\u0308red na\u0308evad \u201eatraktiivsemad va\u0308lja\u201c. Kuid kas ko\u0303ik need positiivsed ku\u0308ljed, mis inimesed kontsakingade kandmise o\u0303igustuseks toovad kaaluvad u\u0308le negatiivse?\nKontsakingade sagedase ning pikaajalise kandmisega kaasneb rohkelt potentsiaalseid tervislikke probleeme, mis vo\u0303ivad muuta igapa\u0308eva elu ebamugavaks vo\u0303i sootuks va\u0308ljakannatamatuks va\u0308ga pikaks ajaks."}, {"text_idx": "#000002", "text": "Kuidas kontsakingad kehale mo\u0303juvad ?"}, {"text_idx": "#000003", "text": "Alustame ilmselgest, kontsakingasid kandes on kannad kergitatud \u2013 see kontsakingade mo\u0303te ongi, aga kuna keha to\u0308o\u0308tab terviku su\u0308steemina, mitte eraldi osadena, siis on kandade to\u0303stmisel mo\u0303ju tervele kehale (selguse mo\u0303ttes \u2013 arvestame, et kontsaking on 4cm vo\u0303i ko\u0303rgem). Esiteks, varvaste asend, mis kontsakingades on tavaliselt kokku pigistatud ning va\u0308lja sirutatud, kuna kontsakingadest tulenev asend paneb rohkelt keharaskust pa\u0308kale ja surub varbad terava kinganina suunas. Sedalaadi jalalaba asend muudab ka raskust kandvaid struktuure jalalabas, kui paljajalu ka\u0308ies moodustavad jalalaba luud omamoodi silla (tallavo\u0303lvi), siis kontsakingadel oleks see sild justkui u\u0308he serva peale keeratud. Mis ta\u0308hendab, et luud ja liigesed ei ta\u0308ida enam oma ette na\u0308htud rolli kehas.\nSamuti to\u0303stab kontsakingade kandmine sa\u0308a\u0308relihaste aktiivsust, mis iseenesest muudabki sa\u0308a\u0308relihase kuju atraktiivsemaks. Kuna kontsakingadel ko\u0303ndimine suunab keha raskuskeskme ettepoole, siis vastukaaluks ko\u0303nnib inimene kontsadel po\u0303lved pidevalt kergelt paindes, mis omakorda suurendab po\u0303lvele langevat koormust.\nKontsade kandmine annab naiste so\u0303nul neile u\u0308marama tuhara kuju \u2013 kuid sellel on oma hind. Nagu varem sai mainitud, siis keha to\u0308o\u0308tab terviku kompleksina, siis igasugusel muutusel kehas on mo\u0303ju paljudele keha piirkondadele. Atraktiivsem tuhar tekib raskuse jaotuse u\u0308mberkorralduses ning po\u0303lve asendi muutusest. See paneb alaseljas olevad lihased pinge alla, sarnaselt nagu inimene oleks pidevalt taha no\u0303jatunud asendis. Kontsakingade kandmise mo\u0303jud la\u0308hevad lausa kaelani va\u0308lja !\nLu\u0308lisammas ka\u0308itub kui vedru, ning selleks, et pea pu\u0308siks keha suhtes keskses asendis, peab alaselja no\u0303gususe suurenedes suurenema ka selja keskosa kumerus ning kaela no\u0303gusus. See omakorda kandub veel edasi isegi o\u0303lgadesse. Seega nii uskumatu kui see ka ei tundu, siis kontsi jalga pannes muudab inimene kogu oma kehaasendit !"}, {"text_idx": "#000004", "text": "5 peamist po\u0303hjust miks kontsaking vo\u0303iks ja\u0308a\u0308da piduliku riietuse osaks , mitte igapa\u0308evaseks jalavarjuks:"}, {"text_idx": "#000005", "text": "1. See po\u0303hjustab u\u0308leliigset lihaspinget"}, {"text_idx": "#000006", "text": "Lihaspinge vo\u0303ib tekkida mitmel eri po\u0303hjusel, kuid peamine po\u0303hjus on kehas u\u0308he staatilise asendi hoidmine. Kuna kontsakingadel seismine on nagu pidevalt pa\u0308kkadel seismine, siis tekib lihaspinge lu\u0308henenud lihastesse. Po\u0303hilisteks u\u0308lepinge all kannatavateks lihasteks on sa\u0308a\u0308relihased, mis on pidevalt lu\u0308henenud asendis nii seistes, ko\u0303ndides kui ka istudes. Sa\u0308a\u0308rte u\u0308letoonus vo\u0303ib koguni nii suureks minna pikaajalise kontsakingade kandmise peale, et ilma kontsata jalano\u0303ude kandmine ei olegi enam vo\u0303imalik vo\u0303i kaasneb sellega ebamugavus ning valu. Kehaasendi muutustest tingituna kipuvad u\u0308lepinge all kannatama ka puusa ees paiknevad puusa painutaja lihased (suurenenud alaselja no\u0303gususest ja vaagna ette kallutatusest), mis vo\u0303ivad hakata tekitama probleeme nii puusas kui ka alaseljas."}, {"text_idx": "#000007", "text": "2. See mo\u0303jub liigestele koormavalt"}, {"text_idx": "#000008", "text": "Liigeste koormamine ei ole iseenesest tingimata halb asi, ku\u0308ll aga on ta negatiivse mo\u0303juga juhul kui liigesed ei saa enam to\u0308o\u0308tada oma ette na\u0308htud mehaanilises rollis. Jalalabas peituvad luud moodustavad ka enne mainitud silla ehituse. Mis nu\u0308u\u0308d kontsa kandes on ku\u0308lili po\u0308o\u0308ratud, ning peab kogu keharaskust toetama asendis, kus ta ei ole enam mehaaniliselt tugev. Selle to\u0303ttu vo\u0303ivad tekkida probleemid jalalaba navikulaarluu ning metatarsaalluude vahel (liigese kulumine ning luuogade e. osteofu\u0308u\u0308tide teke).\nLuuliste probleemide poole pealt vo\u0303ib veel tekkida Hallux valgus, ehk suure varba sisse langemine, misto\u0303ttu tekib suure varba ku\u0308ljele suur ning reeglina ka valulik muhk. Samuti vo\u0303ib tekkida va\u0308ikese varba juurde ostefu\u0308u\u0308t, millele ei meeldi u\u0308leliigne surve ning hakkab seeto\u0303ttu valu tegema. Selline mure oli ka Merilin Taimrel, ehk Paljasporgand -il. Tema kogemustest ja sellest kuidas ta oma murest lahti sai on ta kirjutanud ka blogi artikli - ."}, {"text_idx": "#000009", "text": "3. Tekitab probleeme mujal kehas"}, {"text_idx": "#000010", "text": "Nagu eelnevalt mainitud, siis kontsakingade kandmine ei mo\u0303juta kehaasendit ning koormuse jaotust vaid jalalabades, vaid ka po\u0303lvedes, puusades, lu\u0308lisambas, o\u0303lgades ning kaelas. Mis ta\u0308hendab, et ja\u0308rjepidevalt kontsakingi kandes vo\u0303ivad tekkida kaebused nagu alaselja pinged, selja liigespo\u0303letikud, na\u0308rvi pitsumised, kaelavalud, peavalud, o\u0303la liikuvuse piiratus, o\u0303lavalud ja palju muud. Arvesse tuleb alati vo\u0303tta keha tervikuna, ehk kui midagi mo\u0303jub halvasti keha u\u0308hes piirkonnas, siis kandub selle mo\u0303ju u\u0308le ka keha teistele piirkondadele."}, {"text_idx": "#000011", "text": "Kontsadel ko\u0303ndimine on ebastabiilsem vo\u0303rreldes madala jalano\u0303uga, kuna konstakingal on maapinnaga u\u0308henduses olevat pinda arvestatavalt va\u0308hem, mis ta\u0308hendab, et kehamassi tuleb balansseerida va\u0308iksema pindala peal. Sinna lisades ja hu\u0308ppeliigese \u201eavatud\u201c asendi muudab hu\u0308ppeliigese vigastamise a\u0308a\u0308rmiselt lihtsaks. Mida rohkem seda juhtub, seda ebastabiilsemaks muutub sidemete kompleks, mis hu\u0308ppeliigest toestab."}, {"text_idx": "#000012", "text": "Ko\u0303rgete kontsade kandmine va\u0308hendab sa\u0308a\u0308relihaste to\u0308o\u0308 hulka, mis ta\u0308hendab, et olgugi et nad on kogu aeg pingestatud asendis, siis oluliselt palju nad kokku to\u0303mbuma ja lo\u0303dvestuma ei pea.\nU\u0308ks olulisi sa\u0308a\u0308relihase funktsioone on aga vedeliku kehasse tagasi pumpamine. Kontsakingade kandmise to\u0303ttu vo\u0303ib eelnimetatud u\u0308lesanne olla ha\u0308iritud, mis ta\u0308hendab, et jalgadest ei saa ja\u0308a\u0308kained u\u0308mberto\u0308o\u0308tlemisele tagasi minna. See u\u0308leliigne ro\u0303hk vo\u0303ib po\u0303hjustada esteetiliselt ebameeldivaid ja tihtipeale ka valusaid veenilaiendeid."}, {"text_idx": "#000013", "text": "Kontsakingade kandmine ei ole tingimata halb, kuid nende kandmist tuleks vaheldada traditsioonilisemate madala kannaga jalano\u0303udega, et va\u0308ltida drastilisi muutusi kehas, mida on hiljem raske tagasi po\u0308o\u0308rata. Kui tunned, et kontsakingade kandmisest vaevavad sind kaela, selja vo\u0303i jalavalud, siis po\u0308o\u0308rdu kindlasti fu\u0308sioterapeudi poole, kelle juhendamisel saab nendest probleemidest vo\u0303itu !"}, {"text_idx": "#000014", "text": "Alaseljavalu vo\u0303ib tekitada ka ristluu-niudeluu liiges ehk SI liiges"}, {"text_idx": "#000015", "text": "Pinges puusapainutaja lihased \u2013 kui ainult venitamisest ei piisa"}, {"text_idx": "#000016", "text": "Pinges puusapainutaja lihased \u2013 mida teha?"}, {"text_idx": "#000017", "text": "Enamlevinud rannavo\u0303rkpalli vigastused ning kuidas neid ennetada"}, {"text_idx": "#000018", "text": "Elektriravi ei ko\u0303rvalda valu po\u0303hjust"}]